28 अप्रैल से 7 मई तक राज्य के दौरे पर रहेंगे, 10 मई को वोटिंग
PM Modi's Karnataka Election Campaign Schedule Update: Latest News  आगामी कर्नाटक विधानसभा चुनावों के लिए पीएम नरेंद्र मोदी छह दिनों में लगभग 15 जनसभाएं और रोड शो करेंगे। प्रधानमंत्री 28 अप्रैल को चुनाव प्रचार शुरू करेंगे और यह 7 मई तक जारी रहेगा।
आगामी कर्नाटक विधानसभा चुनावों के लिए पीएम नरेंद्र मोदी छह दिनों में लगभग 15 जनसभाएं और रोड शो करेंगे। प्रधानमंत्री 28 अप्रैल को चुनाव प्रचार शुरू करेंगे और यह 7 मई तक जारी रहेगा।
कर्नाटक को भाजपा का "दक्षिण का प्रवेश द्वार" कहा जा रहा है और इसके लिए केंद्रीय गृह मंत्री अमित शाह और बीजेपी राष्ट्रीय अध्यक्ष जेपी नड्डा सहित शीर्ष नेता लगातार प्रचार कर रहे हैं।
लोकसभा चुनावों का सेमीफाइनल
भारतीय जनता पार्टी मोदी के कार्यक्रम को लेकर उत्साहित है। न्यूज एजेंसी एएनआई ने सूत्रों के हवाले से बताया, "कर्नाटक चुनावों को 2024 के लोकसभा चुनावों का सेमीफाइनल भी माना जा रहा है। इसलिए बीजेपी किसी अन्य राज्य की तुलना में कर्नाटक पर अधिक ध्यान दे रही है।"
किस-किस तारीख को पीएम करेंगे प्रचार
प्रधानमंत्री नरेंद्र मोदी 28 अप्रैल को चुनावी मैदान में उतरेंगे। इसके बाद वह 29 अप्रैल, 3 मई, 4 मई, 6 मई और 7 मई को प्रचार करेंगे।
बेलगावी से चुनाव प्रचार की शुरुआत
केंद्रीय मंत्री प्रह्लाद जोशी के मुताबिक, पीएम मोदी अपने प्रचार अभियान की शुरुआत बेलगावी से करेंगे। वह कर्नाटक के सबसे बड़े जिलों में से एक बेलगावी में चिकोडी, कित्तूर और कुडाची का दौरा करेंगे। इसके अलावा पीएम उत्तर कन्नड़ जिले का भी दौरा करेंगे। बता दें कर्नाटक में 10 मई को मतदान होगा और वोटों की गिनती 13 मई को होगी।
इस साल 8 बार कर्नाटक का दौरा कर चुके हैं पीएम
इस साल पीएम नरेंद्र मोदी चुनाव प्रचार से पहले कर्नाटक का आठ बार दौरा कर चुके हैं। आखिरी बार उन्होंने 9 अप्रैल को यहां का दौरा किया था। उससे पहले वह 25 मार्च को बीजेपी की राज्यव्यापी 'विजय संकल्प यात्रा' के समापन के मौके पर कर्नाटक के दावणगेरे पहुंचे थे और एक रोड शो के बाद जनसभा को संबोधित किया था।
ये खबरें भी पढ़ें...
कर्नाटक में बोले शाह-कांग्रेस दिवालिया हुई:BJP से आए नेताओं के दम पर चुनाव लड़ रही; एक हफ्ते पहले पूर्व CM शेट्‌टार ने छोड़ी थी पार्टी
अमित शाह तीन दिन के कर्नाटक दौरे पर हैं। दौरे के दूसरे दिन मंगलवार को उन्होंने बागलकोट में चुनावी रैली को संबोधित किया। यहां उन्होंने मुस्लिम आरक्षण, भाजपा नेताओं के कांग्रेस में शामिल होने, PFI बैन, और JD(S)-कांग्रेस को लेकर कई बातें कहीं। यहां पढ़ें पूरी खबर...
प्रियंका गांधी की कर्नाटक में पहली चुनावी रैली:मैसूरु में कहा- यहां 40% कमीशन वाली सरकार; PM को पता, लेकिन वे चुप हैं
कांग्रेस महासचिव प्रियंका गांधी ने मंगलवार को मैसूरु से पार्टी प्रत्याशियों के लिए चुनाव प्रचार की शुरुआत की। 10 मई को होने वाले कर्नाटक विधानसभा चुनाव से पहले प्रियंका पहली बार राज्य के दौरे पर पहुंची। प्रियंका ने राहुल गांधी की तरह ही कर्नाटक की भाजपा सरकार को 40% कमीशन वाली सरकार बताया। उन्होंने कहा कि भाजपा की सरकार ने आपको बेशर्मी और बेरहमी से लूटा है।यहां पढ़ें पूरी खबर...